Den Vest-Sjællandske Avis, 1829-04-07
Fyrstendømmerne Moldau og Vallachiet skulle ligesom de Asiatiske Provinser forblive besatte af Russerne indtil hele Krigscontributionen er betalt. 12) Servien, tilligemed Moldau og Valachiet skulle ligesom Grækenland, staae under Russisk Beskyttelse. 13) Naar disse betingelser blive opfyldte, saa gat anterer Rusland det Tyrkiske Riges Jntegritet paa evig Tid, og vil optage det i Foreningen af de øvrige civiliserede Nationer. - Porten derimod skal have forkastet alle disse Postulater, og skal have vægret sig ved at modtage den hele christelige Verdens Jntervention, 1) naar ikke Rusland først betaler 600 Millioner Sølvpiastre til Erstatning for deres Flaade, som blev opbrændt ved Navarino, og derpaa ligesaameget for Krigsomkostningerne. (Denne Angivelse er usansynlig.) 2) naar ikke Rusland opgiver alle sine Erobringer i Asien og Europa, og lader sin Krigsmagt trække sig tilbage inden for sit Riges Grændser. - Det hedder: at Firmans og Proklamationer skulle ligge beredte i Sultanens Hovedqvarteer, hvori han vil publicere at han med sit hele Riges Styrke vil selv rykke i Feldten; – Der skrives fra Pera under 27de Februar: at det er vanskeligt at kunne gjette sig til Portens sande Sindelag; thi Reis Effendi taler een Dag til de Frankiske Gesandte i en mild Tone, og en anden Dag er hans Sprog koldt og alvorligt. Da de Frankiske Gesandter gjorde ham nyelig opmærksom paa den Fare hvorfor Porten udsætter sig naar den ikke antager de gjorte Propositioner; eftersom Grækenlands Grændser i dette Tilfælde ikke kunne blive indskrænkede til den aftalte Bestemmelse, saa svarede Reis Effendi: at Porten har givet saameget efter, som kan lade sig forene med dens Ære; thi den har ikke angrebet den Deel af Grækenland som Frankerige og England have stillet under deres Beskyttelse, og desuagtet bringer man nye Vanskeligheder paa Bane for at holde Ambassadeurene bortfiernede fra Constantinopel. Man tillader Grækerne at angribe i Livadien og den Russiske Flaade blokerer Candia, uagtet Rusland havde forpligtet sig til at holde lige Skridt, i Middelhavet med sine Allierede. Tiden gaaer saaledes hen med Underhandlinger imedens Krigen udbryder paa nye ved Donau. – 60 Kanoner ere afsendte til Adrianopel; Sultanen mønstret hver Dag Tropperne i militair Dragt; for at spare paa Levnetsmidlerne ere flere Tusinde Græker og Jøder blevne forviiste fra Hovedstaden. – Det Engelske Blad Coureren siger: at en Engelsk Ambassadeur vil ufortøvet begive sig til Constantinopel for at underhandle i alle tre Magters Navn angaaende Executionen af den Londonske Tractat. Jmidlertid tilføier dette Blad, er Sagen ikke saa let at bringe til Ende som nogle forestille sig; der er endnu meget tilbage at giøre og mange Vanskeligheder at overvinde; men vi haabe: at de velgiørende Følger af de to Ambassadeure komme tilbage til Constantinopel, ville ikke blive indskrænkede til den Græske Sag allene; thi naar Ambassadeurene først opholde sig paa Stedet selv, saa kunne de benytte enhver gunstig Leilighed for at formaae Porten til paa nye at aabne sine Underhandlinger med Rusland. J Paris vil man vide at Tractaten imellem Frankerige, Rusland og England angaaende Grækenlands Grændser skal nu være bleven definitiv afsluttet med den største Harmonie imellem de allierede Magter, og at den er allerede bleven afsendt til Constantinopel for at blive Porten notificeret.